«Βόμβες» κατά του πρώην αναπληρωτή υπουργού Δικαιοσύνης Δημήτρη Παπαγγελόπουλου εξαπέλυσε, σύμφωνα με πληροφορίες στη διάρκεια της κατάθεσής της ενώπιον των μελών της Προανακριτικής, ο επιχειρηματίας Σάμπι Μιωνή σημειώνοντας μεταξύ άλλων ότι η φερόμενη εμπλοκή του στη Λίστα Λαγκάρντ και το ξέπλυμα χρήματος ήταν εκβιαστικό μέσο, προκειμένου να του ζητηθεί ένα μεγάλο χρηματικό ποσό από τον κ. Παπαγγελόπουλο για να κλείσει υποθέσεις .

Εν τω μεταξύ, όπως έγινε γνωστό, μήνυση για σύσταση συμμορίας, για δωροληψία και εκβιασμό, καταθέτουν σήμερα οι δικηγόροι του Σάμπι Μιωνή σε βάρος του Δημήτρη Παπαγγελόπουλου, κατά ενός εκδότη και δύο δημοσιογράφων.

Ο επιχειρηματίας που καταθέτει αυτή την ώρα στην Ειδική Κοινοβουλευτική Επιτροπή Προκαταρκτικής Εξέτασης, κατήγγειλε, σύμφωνα με πληροφορίες, ότι η φερόμενη εμπλοκή του στη Λίστα Λαγκάρντ και το ξέπλυμα χρήματος ήταν εκβιαστικό μέσο, προκειμένου να του ζητηθεί ένα μεγάλο χρηματικό ποσό από τον κ. Παπαγγελόπουλο για να κλείσει υποθέσεις.

Ο μάρτυρας είπε στην επιτροπή πως για όσα θα καταγγείλει έχει αποδεικτικά στοιχεία.

Πηγές της πλειοψηφίας στην Προκαταρκτική σχολιάζουν ότι «ο Σάμπυ Μιωνής αποκάλυψε παραδικαστικό κύκλωμα του Δημήτρη Παπαγγελόπουλου και τον τρόπο με τον οποίο εκβιάστηκε από τον Δημήτρη Παπαγγελόπουλο, παρουσία του πρώην υπουργού Επικρατείας Νίκου Παππά, στο γραφείο του τελευταίου, στο Μέγαρο Μαξίμου».